Roereier in salm toegedraai | Food24
Roereier in salm toegedraai
Recipe from: AMC - 10/1/2005 12:00:00 AM
vars grasuie, fyn gekap
Engelse muffins, in die helfte deurgesny
1. Smeer vier ramekinbakkies (van 175 ml elk) met botter en voer dit met gerookte salm uit. Laat die salm effens oor die rande hang.
2. Klits die eiers in 'n mengbak en gooi die grasuie by. Geur na smaak met sout en vars gemaalde swartpeper.
3. Verhit 'n derde van die botter in 'n pan oor lae hitte. Gooi die eiers in en roer dit met 'n houtlepel. Skraap die pan heeltyd met die houtlepel. Gooi die res van die botterblokkies by en hou aan roer totdat die eiers romerig is, maar steeds loperig. Haal die pan van die plaat af (die pan se hitte sal die gaarmaakproses voortsit). Roer dit vir nog 'n paar sekondes.
4. Skep die roereier in die ramekinbakkies en vou die salm wat oor die rande hang, terug oor die eier.
5. Rooster die muffins en smeer dit met botter, indien verkies. Sit 'n muffin bo-op elke ramekin en keer dit op 'n opdienbord om. Garneer met vars grasuie of kaviaar.
6. Meng die olyfolie en rooiwynasyn en gooi dit oor die roketblare. Meng goed en sit dit saam met die salmeier voor.